En af hverju verður Andrés alltaf svona reiður ? Rómverski heimspekingurinn Seneca bendir einmitt á þennan tvískinnung reiðinnar þegar hann segir í bók sinni De ira ( Um reiðina ) : Ekkert dýr annað en maðurinn finnur til reiði , því enda þótt reiðin sé fjandi skynseminnar kemur hún einungis fram þar sem skynsemin býr . Höfundi þessa svars er minnistætt þegar Andrés eignaðist splunkunýjan sportbíl og fékk sekt fyrir of hraðan akstur . # $ " . En þótt reiði sé okkur á þennan hátt mikilvæg getur hún , rétt eins og aðrar geðshræringar , oft farið af leið . Ef okkur sést yfir málsbætur þess sem gerir á okkar hlut er ólíklegt að dragi úr reiðinni . Slíkt gerist ekki síst ef við erum þreytt eða geta okkar til hugsunar er á einhvern hátt skert , til dæmis vegna þreytu , áfengisneyslu eða uppnáms af einhverju tagi . Reiðin getur því orðið takmarkalítil . Þarna getur verið að skýringin á reiði Andrésar sé fundin . Þar sem hann reiðist svo oft er hann í sífelldu uppnámi og er þar af leiðandi uppstökkari en ella . Blekkingar frænda hans og Hábeins heppna beinast einmitt að því að gera honum lífið leitt . Hin uppstökka önd á sér því ekki viðreisnar von . Lögð er áhersla á skjót svör , stutt og aðgengileg .